**CINEμάθεια 2020-2021: οι όροι διεξαγωγής του Φεστιβάλ**

1. Οι ενδιαφερόμενοι για νέες συμμετοχές (2020-’21) αποστέλλουν**την επισυναπτόμενη αίτηση  συμμετοχής**  στο Φεστιβάλ, **ηλεκτρονικά:** **ypsd@dide.chi.sch.gr** **έως και την Παρασκευή, 29 Iανουαρίου 2021, υπογεγραμμένη ηλεκτρονικά.**
2. **Οι ολοκληρωμένες ταινίες του νέου σχολικού έτους 2020-΄21, μαζί και** **με τη συνοδευτική τους αφίσα**-εφόσον, βέβαια, οι ομάδες επιθυμούν να συμμετάσχουν **και** στο διαγωνισμό αφίσας- θα πρέπει να υποβληθούν**μέχρι τις 10  Μαϊου  2021, με τη μορφή ψηφιακού αρχείου (mp4 ή** **mov), χρησιμοποιώντας κάποια κατάλληλη διαδικτυακή υπηρεσία (π. χ. we** **Transfer). Στο αρχείο αυτό, θα πρέπει να υπάρχει, επίσης, σε μορφή word, η ονομαστική κατάσταση όλων των συντελεστών (εκπαιδευτικών και μαθητών), καθώς και η εργασία την οποία ανέλαβαν για τη δημιουργία της ταινίας.**
3. **Κάθε διαγωνιζόμενη ταινία για να θεωρηθεί μαθητική εργασία, θα πρέπει να υπογράφεται από μαθητές, ατομικά ή συλλογικά,** **στα ακόλουθα πεδία: ΣΕΝΑΡΙΟY, ΣΚΗΝΟΘΕΣΙΑΣ, ΣΚΗΝΟΓΡΑΦΙΑΣ/ΕΝΔΥΜΑΤΟΛΟΓΙΑΣ, ΦΩΤΟΓΡΑΦΙΑΣ, ΜΟΝΤΑΖ, ΜΟΥΣΙΚΗΣ ΕΠΕΝΔΥΣΗΣ**(για τις ταινίες μυθοπλασίας, animation, video-clip) **και: ΤΕΚΜΗΡΙΩΣΗΣ, ΣΚΗΝΟΘΕΣΙΑΣ,  ΑΠΟΔΟΣΗΣ  ΥΠΟΣΤΗΡΙΚΤΙΚΟΥ ΚΕΙΜΕΝΟΥ, ΦΩΤΟΓΡΑΦΙΑΣ, ΜΟΝΤΑΖ, ΜΟΥΣΙΚΗΣ ΕΠΕΝΔΥΣΗΣ**( για τις ταινίες ντοκιμαντέρ).
4. Υπάρχει, ωστόσο, η δυνατότητα **να περιληφθούν** **ταινίες στο Φεστιβάλ, που η ΣΚΗΝΟΘΕΣΙΑ, το ΣΕΝΑΡΙΟ ή το ΜΟΝΤΑΖ**τους  φέρουν τη μερική ή αποκλειστική υπογραφή των εκπαιδευτικών της ομάδας, **χωρίς όμως, στην περίπτωση αυτή, να  μπορούν να  διαγωνιστούν  με  τις  λοιπές  ταινίες στα συγκεκριμένα πεδία.**
5. **Βραβεία** θα απονεμηθούν στις**τρεις καλύτερες ταινίες κάθε κατηγορίας (ΓΥΜΝΑΣΙΩΝ, ΛΥΚΕΙΩΝ)**, καθώς και στις**καλύτερες  ερμηνείες  αγοριού και  κοριτσιού  των  ταινιών μυθοπλασίας.**
6. **Η απονομή των λοιπών βραβείων (σεναρίου, σκηνοθεσίας, μοντάζ, φωτογραφίας,  κ.τ.λ.) όπως και ειδικών διακρίσεων επαφίεται στην κρίση και εκτίμηση των επταμελών Κριτικών  Επιτροπών, οι οποίες ορίζονται κατ΄ έτος, με ευθύνη της Δ.Δ.Ε. Χίου.**
7. **Επίσης,** **από 5μελή Επιτροπή,** η οποία, επίσης, ορίζεται**κατ΄ έτος, με ευθύνη της Δ.Δ.Ε. Χίου, απονέμονται  3 βραβεία για  τις  αρτιότερες, από πλευράς καλαισθησίας και περιεχομένου, συνοδευτικές αφίσες των ταινιών**(ανά κατηγορία: Γυμνασίων, Λυκείων)**. Οι μαθητικές ομάδες οι οποίες ενδιαφέρονται ΚΑΙ για το διαγωνισμό συνοδευτικής αφίσας  θα πρέπει στην περίπτωση αυτή, να αποστείλουν,  μαζί με την ταινία  τους, και  την εκτυπωμένη αφίσα της, σε 2 αντίγραφα, μεγέθους Α3, αφού προηγουμένως έχουν μεριμνήσει να την αποστείλουν και ηλεκτρονικά (βλ. παρακάτω).**
8. Για τις σχολικές ομάδες που θα τιμηθούν με το **πρώτο βραβείο στην κατηγορία τους,** το έπαθλο θα είναι**ψηφιακή βιντεοκάμερα**  **με τη συνοδευτική της κάρτα μνήμης, εφόσον, βέβαια, σε κάθε κατηγορία**(μυθοπλασία/ντοκιμαντέρ, Γυμνασίων και Λυκείων) **θα διαγωνίζονται** **δεκαπέντε -τουλάχιστον- ταινίες».  Σε όλες τις βραβευθείσες ταινίες θα απονεμηθούν επιλεγμένα  βιβλία, ενώ σε όλες τις σχολικές συμμετοχές, ανεξαιρέτως, θα επιδοθεί ή θα αποσταλεί το τιμητικό αναμνηστικό δίπλωμα του Φεστιβάλ: *«CINEμάθεια,* *2020-2021».***
9. **Ακολούθως, με συστημένη επιστολή ή** **courier, θα αποσταλούν οι ταινίες σε DVD (2 αντίγραφα), όπως επίσης και 2 εκτυπωμένα αντίγραφα των αφισών,** **στην ταχυδρομική διεύθυνση του συντονιστικού φορέα τού Φεστιβάλ.**
10. **Στους τίτλους τέλους (ή της αρχής) της ταινίας, εκτός από τον τίτλο της  και την αναγραφή όλων των συντελεστών και της ιδιότητάς τους (εκπαιδευτικός ή μαθητής/τρια),** **θα πρέπει να περιληφθεί, επίσης, το λογότυπο, η επωνυμία του γενικού προγράμματος, ο τίτλος του ετήσιου θέματος και ο συντονιστικός φορέας του Φεστιβάλ, όπως στο παράδειγμα που ακολουθεί** (οι συμμετοχές του προηγούμενου Φεστιβάλ που συγχωνεύεται με το επόμενο θα αναγράφουν, εννοείται το έτος 2019-20):

****

 **«CINEμάθεια, 2020-2021»**

**ΔΙΑΝΗΣΙΩΤΙΚΟ ΚΙΝΗΜΑΤΟΓΡΑΦΙΚΟ ΦΕΣΤΙΒΑΛ ΣΧΟΛΕΙΩΝ Δ. Ε.**

**ΒΟΡΕΙΟΥ ΚΑΙ ΝΟΤΙΟΥ ΑΙΓΑΙΟΥ**

**ΘΕΜΑ ΤΑΙΝΙΩΝ ΜΥΘΟΠΛΑΣΙΑΣ:**

***«Ένα ποίημα, τραγούδι, διήγημα, παραμύθι, θρύλος ή φωτογραφία***

***που μας εμπνέει…»***

**ΘΕΜΑ ΤΑΙΝΙΩΝ ΝΤΟΚΙΜΑΝΤΕΡ:**

***«…“Κεντώντας” το δέντρο της Μνήμης ή της Ευαισθησίας…»***

**ΕΙΔΙΚΗ ΘΕΜΑΤΙΚΗ: (μυθοπλασία ή ντοκιμαντέρ):**

**«Το δικό μας ‘’21 σμίγει -200 χρόνια μετά- με το ’21 της Επανάστασης»\***

**(ΑΠΟ ΤΑ ΠΑΡΑΠΑΝΩ ΘΕΜΑΤΑ, ΘΑ ΕΠΙΛΕΓΕΙ ΑΥΤΟ, ΣΤΟ ΟΠΟΙΟ ΘΑ ΕΧΕΙ ΕΡΓΑΣΘΕΙ Η ΟΜΑΔΑ)**

**ΔΙΕΥΘΥΝΣΗ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ ΧΙΟΥ**

**ΤΟΜΕΑΣ ΣΧΟΛΙΚΩΝ ΔΡΑΣΤΗΡΙΟΤΗΤΩΝ**

\***Στη θεματική αυτή**  είναι δυνατόν να αξιοποιηθούν είτε **μυθοπλαστικά** είτε με τη μορφή **ντοκιμαντέρ:**

* **τοπικά γεγονότα ή πρόσωπα που συνδέονται με την Επανάσταση**
* **ιστορίες, αφηγήσεις, θρύλοι** (καταγεγραμμένοι ή προφορικοί)
* **κτίσματα, μνημεία, ανδριάντες, αναθηματικές στήλες, μουσειακά αντικείμενα**
* **έργα λόγου, λαϊκή τέχνη**
* **συνεντεύξεις με πρόσωπα που σχετίζονται λόγω του έργου τους με την Επανάσταση** (ιστορικοί, ερευνητές, καλλιτέχνες, συντηρητές)
* **συνδυασμός των παραπάνω**

Τέλος, υπογραμμίζεται ότι η χρήση των έργων που θα δημιουργηθούν στο πλαίσιο του Φεστιβάλ, **θα εξυπηρετεί αποκλειστικά και μόνο εκπαιδευτικούς σκοπούς** και, σε καμιά περίπτωση, δεν θα υπάρξουν έσοδα για το συντονιστικό  φορέα του διαγωνιστικού Φεστιβάλ  από τα υποβληθέντα έργα (με εμπορία ή διαφήμιση κ.λπ.).

**ΔΙΕΥΘΥΝΣΗ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ ΧΙΟΥ**

**- ΤΟΜΕΑΣ ΣΧΟΛΙΚΩΝ ΔΡΑΣΤΗΡΙΟΤΗΤΩΝ**